hu hu hu en hu hu hu hu hu hu en hu hu fr en hu hu hu hu hu hu pl hu hu it hu hu hu hu hu hu hu hu hu hu hu hu hu en hu hu hu hu hu zh hu sk de hu tr hu hu hu
Gyülekezetünk Örömhír Munkacsoportja örömmel jelenti, hogy elkezdődött a Hídépítő Csapat szervezése! Minden gyülekezetünkbe járót szeretettel várunk, sőt hívunk a csatlakozásra!
Célunk: Építsünk hidakat a még nem keresztények felé, amelyen át tud sétálni Jézus!
Szeretnénk egy csapatot, testvéri csoportot szervezni azokból, akiknek különösen is a szívén van az evangélizáció, az elveszettek elérése Jézus örömhírével. Isten nem magányos harcosoknak hív minket, ő gyönyörködik benne, ha együtt, egységben vagyunk; és nekünk is könnyebb együtt a kitartás, előrejutás. Egyedül akarsz hidat építeni vagy testvérekkel közösen?
Segítsük és bátorítsuk egymást az evangélizációban! Beszélgessünk sokat, támogassuk egymást, osszuk meg egymással az örömeinket és kudarcainkat. A Hídépítő Csapatban mindenki meg fogja érteni, ha boldogan elújságolod, hogy Isten milyen jó evangélizációs alkalmat, például baráti beszélgetést tett számodra lehetővé; vagy ha szomorúan elmeséled a nehézségeidet, például amikor elutasították a meghívódat vagy amikor rosszabb színben láttak téged a hited megvallása miatt.
Imádkozzunk egymásért és mindazokért, akiknek az evangéliummal való elérésére hív minket Isten! Az ima nélkülözhetetlen szellemi fegyverünk – jó így támogatnunk egymást, és jó érzés tudni, hogy van kitől ima-támogatást kérni.
Tanuljunk együtt az evangélizációról. Nem trükkös, vagy akár manipulatív módszereket szeretnénk megtanulni, hanem sok jó tanítás / könyv / cikk / Bibliamagyarázat létezik az evangélizációról, amelyeket együtt könnyebb lesz elsajátítanunk.
Szervezzünk programokat annak fényében, hogy Isten kik felé nyit ajtót nekünk az evangélizációban. Alfa-kurzus? Lelki Lift? Evangélizációs hét? Házicsoport? Személyes Bibliatanulmányozás? Hétvégi elvonulás? Családi rendezvény? Keresztény művészeti esemény? Sok jó módja lehet a hídépítésnek, mi azokon fogunk dolgozni, amelyekre Isten hív minket, mint Hídépítő Csapatot, és amelyeknél látjuk, hogy valóban el tudjuk érni velük a ránk bízottakat.
Mit várunk azoktól, akik csatlakoznak? Nem korlátokat, hanem lehetőségeket szeretnék teremteni a Hídépítő Csapat számára, segíteni helyzetbe hozni mindenkit az evangélizációban. Ezért:
-        Bármikor lehet csatlakozni, és bármikor vissza is lehet lépni, ha úgy látod.
-        Részt vehetsz minden Hídépítő lehetőségen, de egyik sem lesz kötelező.
-        Nem lesz központilag meghatározott tartalom, hanem együtt fogjuk megbeszélni, kitalálni, hogy mikor mire fókuszáljunk, milyen formákban működjünk együtt.
-        Alapvetően a Budai Baptista Gyülekezet része a Hídépítő Csapat, de nem feltétele a csatlakozásnak, hogy a gyülekezetünk tagja legyél.
A Hídépítő Csapat 2021. február 1-jén indul! Ha szeretnél csatlakozni, vagy bármilyen kérdésed van, lehetőleg még januárban keresd az elöljáróság bármely tagját; főleg az Örömhír Munkacsoportot, az alábbi elérhetőségeinken.
Az Örömhír Munkacsoport vezetője, gyülekezeti elöljáró
Ez az e-mail cím a spamrobotok elleni védelem alatt áll. Megtekintéséhez engedélyeznie kell a JavaScript használatát.
Ez az e-mail cím a spamrobotok elleni védelem alatt áll. Megtekintéséhez engedélyeznie kell a JavaScript használatát.
Volt egy igehirdetés 2021. január 17-én délelőtt az evangelizációról. Ha esetleg nem láttad, ide kattintva megnézheted Youtube-on, ide kattintva pedig elolvashatod a leiratát.
Copyright © 2022 Budai Baptista Gyülekezet